Държавен вестник, бр. 12, 2022 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  12
на акта. Удостоверението за регистрация 
или отказът за издаване на удостоверение за 
регистрация подлежи на обжалване по реда 
на Административнопроцесуалния кодекс.
(10) Регистрираното лице е длъжно:
1. да води документална отчетност за 
получените акцизни стоки;
2. да уведомява писмено директора на 
териториалната дирекция за всяка промяна 
на данните в искането за регистрация в 
14-дневен срок от настъпването им;
3. да осигурява безпрепятствен достъп на 
митническите органи до всички помещения 
и цялата територия на обекта или до местата 
на получаване;
4. да не допуска пълният размер на акциза, 
който е възникнал или който би могъл да 
възникне при ползване на правото на полу-
ченото удостоверение по ал. 9, да надвиши 
размера на предоставеното обезпечение.
(11) В случаите по ал. 10, т. 2 се подава 
уведомление за промяна в обстоятелствата, 
при които е издадено удостоверението. Уве-
домлението може да се подава и по електронен 
път по ред, начин и във формат, определени 
с правилника за прилагане на закона.
(12) При промяна на обстоятелства, които 
подлежат на вписване в издаденото удос-
товерение за регистрация, директорът на 
териториалната дирекция издава решение в 
сроковете по ал. 9, което е неразделна част 
от издаденото удостоверение.
(13) При промяна, свързана със седали-
ще и адрес на управление, директорът на 
компетентната териториална дирекция по 
новото седалище и адрес на управление 
издава решение, с което се отразява настъ-
пилата промяна.
(14) Удостоверението за регистрация се 
връчва след представяне на обезпечението.
(15) Правото за извършване на дейността, 
за която е издадено удостоверението за ре-
гистрация, възниква от датата на неговото 
връчване.
Чл. 76ф. (1) Директорът на териториал-
ната дирекция прекратява действието на 
удостоверението за регистрация:
1. по искане на лицата по чл. 76у, ал. 1;
2. при прехвърляне на фирмата на едно-
личния търговец или заличаването му или 
при прекратяване на юридическото лице, с 
изключение на преобразуване чрез промяна 
на правната форма;
3. когато сертифицираният получател 
престане да отговаря на условията на чл. 76у, 
ал. 1 – 3;
4. когато предоставеното обезпечение е 
престанало да бъде валидно;
5. когато лицето е представило неверни 
данни, които са послужили за издаване на 
удостоверението за регистрация.
(2) Действието на удостоверението за 
регистрация се прекратява с решение на 
директора на компетентната териториална 
дирекция, което подлежи на предварително 
изпълнение от датата на издаването му, освен 
ако съдът разпореди друго.
(3) Решението по ал. 2 подлежи на об-
жалване по реда на Административнопро-
цесуалния кодекс.
Раздел ХIII
Временно сертифициран изпращач и вре-
менно сертифициран получател
Чл. 76х. (1) Право да изпраща еднократно 
в рамките на двумесечен период определено 
количество акцизни стоки, освободени за 
потребление на територията на страната, 
до територията на друга държава членка 
има лице, което отговаря на условията по 
чл. 76с, ал. 1, т. 1 и е получило удостоверение 
за регистрация на временно сертифициран 
изпращач.
(2) За получаване на удостоверение по 
ал. 1 се прилага редът за издаване на удос-
товерение за сертифициран изпращач по 
чл. 76с, ал. 4 – 13.
(3) Прекратяването на удостоверението по 
ал. 1 се извършва по реда на чл. 76т.
Чл. 76ц. (1) Право да получава еднократно 
в рамките на двумесечен период определено 
количество акцизни стоки, освободени за 
потребление на територията на друга дър-
жава членка, до територията на страната 
има лице, което отговаря на условията по 
чл. 76у, ал. 1, т. 1 и е получило удостоверение 
за регистрация на временно сертифициран 
получател.
(2) За получаване на удостоверение по 
ал. 1 се прилага редът за издаване на удос-
товерение за сертифициран получател по 
чл. 76у, ал. 4 – 13.
(3) Прекратяването на действието на 
удостоверението по ал. 1 се извършва по 
реда на чл. 76ф.“
§ 38. В чл. 77 се създава ал. 5:
„(5) Не се изисква обезпечение за движе-
нията на енергийни продукти по фиксирани 
тръбопроводи освен в случаите на издаден 
лиценз за управление на данъчен склад по 
чл. 47, ал. 8 и 9.“
§ 39. В чл. 80, ал. 4 се създава изречение 
второ: „Банковата гаранция обезпечава и 
задължения, възникнали във връзка с прила-
гането на режим отложено плащане на акциз 
на територията на друга държава членка.“
§ 40. В чл. 81 се създава ал. 5:
„(5) При непредоставяне на новото обез-
печение се образува производство за изда-
ване на решение за промяна на вида и/или 
размера на обезпечението, съответстващи 
на предоставеното.“ 
§ 41. В глава пета наименованието на 
раздел IV се изменя така: „Обезпечения, 
предоставяни от временно регистрирани 
получатели, временно сертифицирани по-